**МОДЕЛ УГОВОРА О НАБАВЦИ ДОБАРА**

**хемијских средстава за одржавање квалитета базенске воде**

***Закључен између:***

*Наручиоца :* **Туристичка организација општине Дољевац**

*са седиштем у Дољевцу, ул. Омладинска број 6, 18410 Дољевац*

*ПИБ:* **109286590,**  *Матични број:*  **17879324**

*Број рачуна:* **840-1159664-41**

*Телефон:018/4-151-456, Факс:018/4810-055*

*коју заступа Директорка Тања Вученовић,*

*(у даљем тексту:* ***купац****)*

*и*

*................................................................................................*

*са седиштем у ............................................, улица .........................................., ПИБ:.......................... Матични број: ........................................*

*Број рачуна: ............................................ Назив банке:......................................,*

*Телефон:............................Телефакс:*

*кога заступа...................................................................*

*(у даљем тексту:****продавац****),*

*Основ уговора:*

*ЈН Број: 14/2024-02*

*Број и датум одлуке о додели уговора:...............................................*

*Понуда изабраног понуђача бр. \_\_\_\_\_\_ од...............................*

**Члан 1.**

Предмет уговора је купопродаја добара, хемијских средстава за одржавање квалитета базенске воде и то: **натријум хипохлoрита, сумпорне киселине,** **хлор гранулата и плави камен – бакарни сулфат** у складу са спецификацијом потребних добара за предметну набавку и понудом Продавца број \_\_\_\_\_\_\_ од \_\_\_\_\_\_\_.2024. године, која је саставни део овог уговора.

**Члан 2.**

Укупна цена за тражена добра која су предмет овог уговора а у свему према понуди Продавца из члана 1. овог уговора, укупно износи \_\_\_\_\_\_\_\_\_\_\_\_\_\_\_\_\_\_ динара без ПДВ-а, (\_\_\_\_\_\_\_\_\_\_\_\_\_\_ динара са ПДВ-ом) односно највише до износа процењене вредности – 1.666.666,00 динара без обрачунатог ПДВ-а.

Порез на додату вредност пада на терет корисника услуга.

Купац се обавезује да цену добара утврђену према јединичним ценама из обрасца спецификације цена плати у року од највише 45 дана, од дана пријема исправног рачуна, испостављеног по свакој појединачној испоруци и према верификованој отпремници, на рачун Продавца\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_ Банке.

У случају прекорачења рока плаћања, давалац услуга ће зарачунати законску затезну камату.

**Члан 3.**

Купац задржава право корекције уговорених количина, у складу са конкретним потребама, с обзиром да су количине из спецификације дате оквирно.

**Члан 4.**

Средства за реализацију овог уговора су предвиђена до износа процењене вредности јавне набавке односно највише до износа средстава предвиђених за те намене финансијским планом Туристичке организације општине Дољевац за 2024.годину. За део реализације уговора који се односи на 2025.годину, реализација уговора ће зависити од износа средстава који ће се обезбедити за те намене финансијским планом Туристичке организације општине Дољевац за 2025. годину.

У супротном, уговор престаје да важи без накнаде штете због немогућности преузимања и плаћања обавеза од стране Купца.

**Члан 5.**

Продавац се обавезује да испоручује уговорена добра сукцесивно током године – одмах по позиву купца, најдуже 5 дана по позиву купца, према Опису и спецификацију предмета и количина добара за сваку испоруку.

**Члан 6.**

Продавац се обавезује да свака јединична испорука добара треба да буде у потпуно безбедним паковањима – у складу са техничком спецификацијом наведеном у конкурсној документацији, којима је омогућен безбедан транспорт по околину и одлагање у депоу за хемикалије купца. Свака амбалажа мора да буде прописно пакована и на спољашњој страни – уочљиво прописно обележена у складу са Правилником о класификацији, паковању, обележавању и оглашавању хемикалије и одређеног производа у складу са Глобално хармонизованим системом за класификацију и обележавање УН (ГХС УН). Уз сваку испоруку Понуђач је дужан да достави безбедоносни лист и упутство за третман базенске воде у рекреативним базенима. Испорука на адресу Купца, Комлекс аква парк у Дољевцу.

**Члан 7.**

Купац има право на рекламацију квалитета и количине испоручених добара, у ком случају је дужан да уложи приговор без одлагања, одмах приликом преузимања добара, а у случају приговора на квалитет у року од 24 часа од сазнања за недостатак.

У случају приговора на количину добара, Купац одмах обавештава Продавца, који је дужан да упути Комисију за решавање рекламација који ће на лицу места утврдити чињенично стање и о томе сачинити заједнички записник.

**Члан 8.**

Продавац је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице за испуњење уговорних обавеза је док траје уговорна обавеза.

Купац ће уновчити меницу уколико Продавац не испуњава уговорне обавезе које се односе на испуњење уговорних обавеза.

Уколико Продавац не достави меницу, Уговор ће се раскинути.

**Члан 9.**

Овај уговор производи правна дејства од дана потписивања овлашћених лица обе уговорне стране, закључује се за 2024. годинуи важи до закључења уговора за 2025. годину.

Оквирни период важења уговора: 12 месеци.

Утрошком средстава Купца у износу уговорене вредности, пре истека рока из става 1. овога члана, овај уговор престаје да важи.

Уговорне стране могу једнострано раскинути уговор писменим путем уз отказни рок од 30 дана.

Све евентуалне спорове који настану из или поводом овог уговора уговорне стране ће покушати да реше споразумно.

Уколико спорови између Купца и Продавца не буду решени споразумно, уговара се надлежност стварно надлежног суда.

**Члан 10.**

На све што није регулисано овим уговором примениће се одредбе Закона о облигационим односима и други прописи који регулишу ову материју.

Овај уговор је сачињен у 4 (четири) истоветна примерка, по 2(два) примерка за обе уговорне стране.

Уговор се сматра закљученим, даном потписивања обе уговорне стране.

|  |  |
| --- | --- |
| **Извршилац услуга:** | **Корисник услуга:** |
|  |  |
|  | Туристичка организација  општине Дољевац |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Директорка |
|  | Тања Вученовић |